एक दिन राजा विक्रमादित्य के दरबार में एक पंडित आया। उसने यह घोषणा की कि यदि राजा उसके कहने पर एक महल का निर्माण करेगा तो उसका यश चारो ओर फैलेगा राजा ने पंडित से शुभ मुहूर्त पूछा पंडित ने कहा कि तुला लग्न में यह महल तैयार हो जाना चाहिए। तुला लग्न मे बने महल का कोष कभी खत्म नही होगा वहंा से लक्ष्मी कभी नही जाएगी यह सुनकर राजा ने तुरंत महामंत्री को बुलाकर महल को तुला लग्न तक तैयार होने का समय दिया। शुभ लग्न में महल की नींव रखी गई तथा बडे से बडा कारीगर महल बनवाने के लिये बुलाया गया। महल में जगह-जगह चांदी,सोने,हीरे,नीलम की जडाई हुई।एक दिन तुला लग्न पर महल बनकर तैयार हो गया। राजा पंडित के साथ महल देखने पहुंचे महल ऐसा कि किसी ने ना सुना ना देखा। पंडित के तो अचंभे का कोई ठिकाना नही रहा वह दबी आवाज में बोला यदि यह महल मुझे मिल जाए तो मै तो इन्द्र जैसा भाग्यवान बन जाऊं। पंडित जी की ऐसी अभिलाषा सुनकर महारानी व राजा कैसे उसे ठुकरा सकते थे। उन्होने उसी समय वह महल दान मे पंडित जी को दे दिया।